ประกาศคณะกรรมการปฏิบัติการตามพระราชบัญญัติประกาศคณะกรรมการปฏิบัติการตามพระราชบัญญัติการค้าข้าว พุทธศักราช๒๔๘๙ฉบับที่ ๑๓๗ พ.ศ. ๒๕๓๕เรื่องให้ผู้ประกอบการค้าข้าวขออนุญาตประกอบการค้าข้าว ตามที่คณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ได้ออกประกาศคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ฉบับที่ ๑๒๔ พ.ศ. ๒๕๒๕ ฉบับที่ ๑๓๔ พ.ศ. ๒๕๒๙ และฉบับที่ ๑๓๖ พ.ศ.๒๕๓๒ กำหนดให้ผู้ประกอบการค้าข้าวประเภทค้าข้าวส่งไปจำหน่ายต่างประเทศประเภทสีข้าว ประเภทซื้อขายโดยมียุ้งฉาง และประเภทขายส่งขออนุญาตประกอบการค้าข้าวไปแล้ว นั้นเพื่อเป็นการส่งเสริมให้การค้าข้าวมีความคล่องตัวมากยิ่งขึ้นและเป็นการแบ่งเบาภาระของผู้ประกอบการคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙อาศัยอำนาจตามความในมาตรา ๕ มาตรา ๙ มาตรา ๑๒ แห่งพระราชบัญญัติการค้าข้าว พุทธศักราช๒๔๘๙ แก้ไขเพิ่มเติมโดยพระราชบัญญัติการค้าข้าว (ฉบับที่ ๒) พ.ศ. ๒๔๘๙ จึงออกประกาศดังต่อไปนี้หมวด ๑บททั่วไป ข้อ ๑ ให้ยกเลิกประกาศคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ฉบับที่ ๑๒๔ พ.ศ. ๒๕๒๕ ฉบับที่ ๑๓๔ พ.ศ. ๒๕๒๙ และฉบับที่ ๑๓๖ พ.ศ.๒๕๓๒ข้อ ๒ ในประกาศฉบับนี้ข้าว หมายความว่า ข้าวเปลือก ข้าวกล้อง ข้าวสาร ข้าวเหนียว และรวมตลอดถึงปลายข้าวรำ และสิ่งใด ๆ ที่แปรสภาพมาจากข้าวข้าวสาร หมายความว่า ข้าวสารเจ้า ข้าวสารเหนียว ข้าวกล้อง ข้าวนึ่ง รวมตลอดถึงปลายข้าวประเภทค้าข้าวส่งไปจำหน่ายต่างประเทศ หมายความว่านิติบุคคลที่มีวัตถุประสงค์ในการค้าข้าวส่งไปจำหน่ายต่างประเทศและผู้ที่ค้าข้าวส่งออกตามชายแดนและมีภูมิลำเนาอยู่ในจังหวัดชายแดนนั้น ๆโรงสีขนาดกลาง หมายความว่า โรงสีที่มีกำลังผลิตไม่ต่ำกว่าห้าเมตริกตันแต่ไม่เกินยี่สิบเมตริกตันต่อยี่สิบสี่ชั่วโมงโรงสีขนาดใหญ่ หมายความว่า โรงสีที่มีกำลังผลิตเกินกว่ายี่สิบเมตริกตันต่อยี่สิบสี่ชั่วโมงประเภทขายส่ง หมายความว่า ผู้ทำการขายข้าวให้แก่ผู้ประกอบการค้าข้าวประเภทขายปลีกหมวด ๒การขออนุญาตประกอบการค้าข้าว ข้อ ๓ ให้ผู้ประกอบการค้าข้าวประเภทต่อไปนี้ขออนุญาตประกอบการค้าข้าว(๑) ประเภทค้าข้าวส่งไปจำหน่ายต่างประเทศ(๒)ประเภทสีข้าวเฉพาะที่เป็นโรงสีขนาดกลางหรือโรงสีขนาดใหญ่(๓) ประเภทขายส่งเมื่อได้รับหนังสืออนุญาตแล้ว จึงจะทำการค้าข้าวได้ข้อ ๔ ในการยื่นคำขออนุญาตประกอบการค้าข้าวให้ผู้ขออนุญาตยื่นคำขอตามแบบที่คณะกรรมการกำหนดพร้อมเอกสารประกอบคำขออนุญาตตามที่กรมการค้าภายในกำหนดสำหรับผู้ประกอบการค้าข้าวประเภทค้าข้าวส่งไปจำหน่ายต่างประเทศจะต้องแสดงหลักฐานการมีเงินทุนจดทะเบียนที่ได้เรียกชำระแล้วไม่น้อยกว่าห้าล้านบาทยกเว้นผู้ประกอบการค้าข้าวที่ส่งออกเฉพาะข้าวสารบรรจุกล่องหรือหีบห่อและผู้ประกอบการค้าข้าวที่ส่งออกเฉพาะประเทศที่มีชายแดนติดต่อกับประเทศไทยข้อ ๕ ผู้ประกอบการค้าข้าวประเภทค้าข้าวส่งไปจำหน่ายต่างประเทศที่ประสงค์จะส่งเฉพาะข้าวสารบรรจุกล่องหรือหีบห่อที่มีน้ำหนักข้าวสารสุทธิไม่เกินสิบสองกิโลกรัมต่อกล่องหรือหีบห่อหรือที่ประสงค์จะส่งข้าวสารไปจำหน่ายเฉพาะประเทศที่มีชายแดนติดต่อกับประเทศไทยให้แสดงเจตนานั้นไว้ในคำขออนุญาตด้วยข้อ ๖ คำขออนุญาตประกอบการค้าข้าวให้ยื่นต่อพนักงานเจ้าหน้าที่ ณ สถานที่ราชการ ดังต่อไปนี้(๑) ผู้ประกอบการค้าข้าวที่มีสำนักงานแห่งใหญ่ตั้งอยู่ในเขตท้องที่กรุงเทพมหานครให้ยื่น ณ กรมการค้าภายใน(๒)ผู้ประกอบการค้าข้าวที่มีสำนักงานแห่งใหญ่ตั้งอยู่ในเขตท้องที่จังหวัดอื่น ให้ยื่นณ สำนักงานพาณิชย์จังหวัด ซึ่งสำนักงานแห่งใหญ่นั้นตั้งอยู่หมวด ๓เงื่อนไขที่ผู้ประกอบการค้าข้าวประเภทค้าข้าวส่งไปจำหน่ายต่างประเทศต้องปฏิบัติ ข้อ ๗ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศต้องปฏิบัติตามเงื่อนไขที่ระบุไว้ในหนังสืออนุญาตดังนี้(๑)มีข้าวสารเป็นกรรมสิทธิ์ของตนเองเป็นจำนวนไม่น้อยกว่าห้าร้อยเมตริกตัน ภายในกำหนดสิบห้าวันนับแต่วันที่ได้ออกหนังสืออนุญาตและตลอดเวลาที่ได้รับอนุญาตให้ประกอบการค้าข้าว(๒)เก็บข้าวไว้ในโรงเก็บข้าวที่ได้รับอนุญาตตามที่ได้ยื่นหลักฐานไว้แล้ว(๓) การเปลี่ยนแปลง การเพิ่มหรือลดจำนวนโรงเก็บข้าวต้องแจ้งเป็นหนังสือต่อพนักงานเจ้าหน้าที่ภายในสิบห้าวันนับแต่วันเปลี่ยนแปลงเพิ่มหรือลดจำนวนโรงเก็บข้าวข้อ ๘ ความในข้อ๗ มิให้ใช้บังคับแก่(๑)รัฐวิสาหกิจหรือบริษัทที่ทางราชการหรือรัฐวิสาหกิจร่วมถือหุ้น(๒) สหกรณ์หรือกลุ่มเกษตรกร(๓) ผู้ประกอบการค้าข้าว ประเภทค้าข้าวส่งไปจำหน่ายต่างประเทศที่ได้รับอนุญาตให้ส่งเฉพาะข้าวสารบรรจุกล่องหรือหีบห่อที่มีน้ำหนักข้าวสารสุทธิไม่เกินสิบสองกิโลกรัมต่อกล่องหรือหีบห่อ(๔) ผู้ประกอบการค้าข้าวประเภทค้าข้าวส่งไปจำหน่ายต่างประเทศเฉพาะประเทศที่มีชายแดนติดต่อกับประเทศไทยข้อ ๙ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศเฉพาะประเทศที่มีชายแดนติดต่อกับประเทศไทยต้องปฏิบัติตามเงื่อนไขที่ระบุไว้ในหนังสืออนุญาตคือส่งข้าวสารไปจำหน่ายเฉพาะประเทศที่มีชายแดนติดต่อกับประเทศไทยโดยมีมูลค่าการส่งออกไม่เกินวันละห้าแสนบาทข้อ ๑๐ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศ เฉพาะข้าวสารบรรจุกล่องหรือหีบห่อต้องปฏิบัติตามเงื่อนไขที่ระบุไว้ในหนังสืออนุญาตคือส่งข้าวสารไปจำหน่ายต่างประเทศเฉพาะข้าวสารบรรจุกล่องหรือหีบห่อที่มีน้ำหนักข้าวสารสุทธิไม่เกินสิบสองกิโลกรัมต่อกล่องหรือหีบห่อหมวด ๔การรายงานการค้าข้าว ข้อ ๑๑ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศประเภทสีข้าว และประเภทขายส่งได้รับการยกเว้นไม่ต้องทำรายงานการค้าข้าวประจำวันข้อ ๑๒ ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศ ประเภทสีข้าวและประเภทขายส่งต้องยื่นรายงานการค้าข้าวประจำเดือนต่อพนักงานเจ้าหน้าที่ตามแบบแนบท้ายประกาศนี้ทั้งนี้ ภายในเจ็ดวันนับแต่วันสิ้นเดือน โดยให้ยื่น ณ สถานที่ราชการ ดังต่อไปนี้(๑)ผู้ได้รับหนังสืออนุญาตให้ประกอบการค้าข้าวที่มีสำนักงานใหญ่ตั้งอยู่ในเขตกรุงเทพมหานครให้ยื่น ณ กรมการค้าภายใน(๒)ผู้ได้รับหนังสืออนุญาตให้ประกอบการค้าข้าวที่มีสำนักงานใหญ่ตั้งอยู่ในจังหวัดอื่นให้ยื่น ณ สำนักงานพาณิชย์จังหวัดซึ่งสำนักงานแห่งใหญ่ตั้งอยู่การยื่นรายงานตามวรรคหนึ่งจะยื่นด้วยตนเองหรือส่งทางไปรษณีย์ลงทะเบียนตอบรับก็ได้ซึ่งพนักงานเจ้าหน้าที่จะถือวันที่ที่ได้ประทับตราประจำวัน ณที่ทำการไปรษณีย์ต้นทางเป็นวันแจ้งบทเฉพาะกาล ข้อ ๑๗ ผู้ประกอบการค้าข้าวที่ได้รับหนังสืออนุญาตให้ประกอบการค้าข้าวอยู่ในวันที่ประกาศฉบับนี้ใช้บังคับให้ทำการค้าข้าวต่อไปได้จนกว่าหนังสืออนุญาตจะสิ้นอายุทั้งนี้ ตั้งแต่วันถัดจากวันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๑๗ พฤศจิกายน ๒๕๓๕อุทัย พิมพ์ใจชนรัฐมนตรีว่าการกระทรวงพาณิชย์ประธานคณะกรรมการปฏิบัติการตามพระราชบัญญัติการค้าข้าว[เอกสารแนบท้าย]๑.รายงานการค้าข้าวประจำเดือน (แบบ กข. ๒๗)๒.รายงานการค้าข้าวแสดงปริมาณข้าวในครอบครองประจำเดือน (แบบ กข. ๒๘)(ดูข้อมูลจากภาพกฎหมาย)จารุวรรณ/แก้ไข๓ กันยายน ๒๕๔๕จุฑามาศ/ปรับปรุง๒๑ กรกฎาคม ๒๕๕๘[๑] ราชกิจจานุเบกษาเล่ม ๑๐๙/ตอนที่ ๑๕๓/หน้า ๑๓๗๒๗/๓ ธันวาคม ๒๕๓๕